হাইকোর্টে পিছিয়ে গেল প্রাথমিক শিক্ষক নিয়োগ মামলার শুনানি

কলকাতা: প্রাথমিকে ৩২ হাজার শিক্ষক নিয়োগ বাতিল (Primary Teacher Recruitment Case) মামলার শুনানি পিছিয়ে গেল কলকাতা হাইকোর্টে (Calcutta High Court)। প্রাথমিকের ৩২ হাজার চাকরি বাতিল সংক্রান্ত মামলায় ৫০ টির বেশি মামলা দায়ের হয়েছে। সবার বক্তব্য আলাদা আলাদা করে শোনা সম্ভব নয়। কয়েকজন বরিষ্ট আইনজীবী যারা নেতৃত্ব দেবেন তাদের বক্তব্য শোনা হবে বলে জানিয়েছেন বিচারপতি তপব্রত চক্রবর্তী ও বিচারপতি ঋতব্রত কুমার মিত্রের ডিভিশন বেঞ্চ। আইনজীবীদের তাদের বক্তব্যের সারাংশ লিখিত আকারে আদালতে জমা দিতে নির্দেশ দিয়েছে ডিভিশন বেঞ্চ। আগামী ৭ মে বেলা ২ টোর সময় এই মামলার শুনানি শুরু করা হবে বলে জানিয়েছে ডিভিশন বেঞ্চ।

সোমবার হাইকোর্টের ডিভিশন বেঞ্চে মামলাটি ওঠে। আদালত জানিয়ে দেয়, ৩২ হাজার শিক্ষক নিয়োগ বাতিল মানেই আইনজীবীরা দীর্ঘসারি বক্তব্য রেখে যাবেন, এতটা সময় দেবে না আদালত। ফলে যাঁদের একই বক্তব্য ও একই ইস্যু, সেই আইনজীবীদের একজনের নেতৃত্বে বক্তব্য জানাতে হবে। এর আগে গত ৭ এপ্রিল এই মামলার শুনানি ছিল। কিন্তু বিচারপতি সরে দাঁড়ানোয় এই মামলা স্থগিত হয়ে যায়। প্রসঙ্গত, এর আগে কলকাতা হাইকোর্টের তৎকালীন বিচারপতি অভিজিৎ গঙ্গোপাধ্যায়ের নির্দেশে ৩২ হাজার প্রাথমিক শিক্ষকের চাকরি গিয়েছিল। এর আগে কলকাতা হাইকোর্টের তৎকালীন বিচারপতি অভিজিৎ গঙ্গোপাধ্যায়ের নির্দেশে ৩২ হাজার প্রাথমিক শিক্ষকের চাকরি গিয়েছিল। ৩২ হাজার প্রাথমিক শিক্ষকদের ভবিষ্যৎ নিয়ে অনিশ্চয়তা তৈরি হয়েছিল। সেই মামলারই শুনানি এদিন হওয়ার কথা ছিল হাইকোর্টের ডিভিশন বেঞ্চে। আজ সোমবার বিচারপতি তপোব্রত চক্রবর্তীর ডিভিশন বেঞ্চে এই মামলার শুনানি ছিল। এদিন আদালত জানিয়ে দিয়েছে, এই শুনানি পিছিয়ে আগামী ৭ মে থেকে শুরু হবে।